Immram curaig Ua Corra
Ar cheann de thrí Immram, scéalta aistear mara, atá fós ar marthain is ea Iomramh Currach Uí Chorra (Sean-Ghaeilge Immram curaig húa Corra).  Caomhnaítear an scéal i dtrí lámhscríbhinn, iad uile sa leabharlann in Acadamh Ríoga na hÉireann.

Scéal 
Bhí triúr mac ag Connall ó Corra, as Connachta, a bhí margadh déanta aige leis an diabhal sular rugadh iad.  D'fhás na deartháireacha suas agus d'éirigh ina gceannairí buíne míchlúití a dhíreadh ar chealla an cheantair, go dtí go bhfacadar fís agus rinneadar aithrí.  Chuadar triúr chuig mainistir Naomh Finnian Chluain Ioraird, a dúirt leo gach cill scriosta acu a chóiriú.

Mar ghníomh deireanach dóláis, spreagtha ag Naomh Comán Chinn Mhara, coimeádaí na cille deireanaí cóirithe acu, d'imigh leo triúr ar turas mara i gcurach ar Aigéan Atlantach, i dteannta le cúigear eile (easpag, sagart, deagánach, ceoltóir agus a tréadaí a thóg an curach).

Agus iad ag triall ar muir, ag tabhairt sciuirdé ar oileán i ndiaidh oileáin, bhuail siad le fíní éagsúla agus tharla eachtraí draíochta dóibh (inste mar fáthscéalta Críostaí).  Shroich siad faoi dheireadh Leithinis na hIbéire, áit a shocraigh siad síos agus thóg siad cill.

Tar éis tamaill, d'imigh an t-easpag leis chuig an Róimh, i dteannta le hógánach amháin.  Chuadar beirt ansin ar ais go hÉirinn agus d'inis scéal a chuid eachtraí, a scríobhadh síos i bhfoirm dáin.

Naisc thraschultúrtha 
D'fhéadfadh go bhfuil gaol leis an immram seo agus scéal Andalúiseach de chuid na 12ú haoise inste ag al-Idrisi, maidir le hochtar Maghurin (fánaithe) as Liospóin, a théann ar turas mara agus a shroicheann oileáin draíochta.  B'fhéidir go bhfuil gaol idir turais mara na n-iomhramha agus seanscéalta Lochlannacha.

Is féidir Immram curaig Ua Corra a chur i gcomparáid le sliocht as an Rāma-ayana.

 Naisc sheachtracha
 Achoimre ar "Imramh Ua Corra", in Eoghan Ó Comhraí (1861), Lectures on the Manuscript Materials of Ancient Irish History, delivered at the Catholic University of Ireland, during the sessions of 1855 and 1856''. Baile Átha Cliath: Duffy. lch. 289).
 Alt inchomórtais sa Rāma-ayana

Tagairtí 

Miotaseolaíocht na nGael